Facebook koop WhatsApp vir $16 miljard | Maroela Media
Besonderhede van die transaksie is Woensdag bekend gemaak. Facebook het tans ongeveer 1.2 miljard gebruikers en WhatsApp het sowat 450 miljoen gebruikers. WhatsApp sal steeds onafhanklik met sy eie raad bedryf word.
Mark Zuckerberg, stigter van Facebook, het gesê WhatsApp is dié bedrag werd, aangesien die boodskapdiens binnekort moontlik ook met minstens 1 miljard gebruikers sal spog. Zuckerberg het glo die voorstel aan WhatsApp se medestigter, Jan Koum gemaak. Hy beskryf Koum as ŉ “waardevolle meningsvennoot” en ŉ “jarelange vriend”.
Die twee vriende het glo 11 dae gelede gesels en Zuckerberg het voorgestel dat samewerking tussen die twee platforms tot groter konnektiwiteit wêreldwyd kan lei. “Hy het deur die loop van die week daaroor gedink, en aangedui hy stel belang,” het Zuckerberg gesê.
Die aankope sluit $12 miljard in Facebook-aandele, en $4 miljard kontant in. Daar is ook ŉ bykomende $3 miljard in beperkte aandeeleende wat in ŉ vestigingsperiode van vier jaar aan die WhatsApp-stigters en –werknemers beskikbaar gestel sal word. -SAPA
“Star wars”-tegnologie: Darth Vader se laser word werklikheid